open-index/open-wikipedia-markdown huggingface dataset:
डिंपल यादव

**डिंपल यादव** (जनम 15 जनवरी 1978) एगो भारतीय राजनीतिक नेता बाड़ी, उ समाजवादी पार्टी के राष्ट्रीय अध्यक्ष, उत्तर प्रदेश विधानसभा में नेता प्रतिपक्ष आ उत्तर प्रदेश के पूर्व मुख्यमंत्री अखिलेश यादव के धर्मपत्नी बाड़ी, जे कन्नौज से लगातार दू बेर सांसद रह चुकल बाड़ी।ऊ वर्तमान में 2022 सेमैनपुरी  से लोकसभासांसद  बड़ीं।

डिंपल यादव के जनम 1978 में पुणे, महाराष्ट्र में भइल। उ रिटायर्ड भारतीय सेना कर्नल आर. एस. रावत आ चम्पा रावत के तीन गो बेटियन में से हई। उनकर परिवार उत्तराखंड के मूल निवासी ह। उनकर शिक्षा पुणे, बठिंडा आ अंडमान निकोबार द्वीप आ आर्मी पब्लिक स्कूल, नेहरू रोड, लखनऊ में भइल। डिंपल यादव के शादी 1999 में अखिलेश यादव से भइल।

डिंपल यादव 2009 में फिरोजबाद के लोकसभा क्षेत्र खातिर उपचुनाव लड़ली, लेकिन अभिनेता राज बब्बर के खिलाफ चुनाव में हार के सामना करे के परल।

उपचुनाव उनकर पति अखिलेश द्वारा इ क्षेत्र में आ कन्नौज में मई 2009 के आम चुनाव में दुनु सीट जीतला के कारण भइल रहे आ काहे कि उ कन्नौज़ से आपन सीट ले लेले रहलें। 2012 में उनका पति द्वारा उत्तर प्रदेश विधान परिषद में शामिल होखे खातिर सीट खाली करे के कारण एगो अउरी उपचुनाव के चलते उ कन्नौज निर्वाचन क्षेत्र से लोकसभा खातिर निर्विवाद रूप से चुनल गइली।

डिंपल देश के 44वां व्यक्ति बन गइली आ भारत के आजादी के बाद से उत्तर प्रदेश में खाली चौथा व्यक्ति जे निर्बिरोध सांसद चुनल गइल होखे। ई स्थिति तब पैदा भइल जब दू गो उम्मीदवार, दशरथ सिंह शंखवार (संयुक्त समाजवादी दल) आ संजू कटियार (आजाद) आपन नामांकन वापस ले लिहलें। भारतीय जनता पार्टी आ भारतीय राष्ट्रीय कांग्रेस उपचुनाव खातिर कवनो उम्मीदवार के नामांकन ना कइले रहल।

ई लोकसभा उपचुनाव में निर्विवाद रूप से चुनल गइल उत्तर प्रदेश के पहिला महिला आ 1952 में इलाहाबाद पश्चिम से पुरुषोत्तम दास टंडन के चुनाव के बाद दुसरकी महिला बन गइली। उ एकमात्र महिला सांसद बनली जेकर पति मुख्यमंत्री रहलें, आ उहो जेकर ससुर ओही सदन के सदस्य रहलें। 

डिंपल यादव 2017 के उ.प्र. एगो के विधानसभा चुनाव में समाजवादी पार्टी खातिर कई गो चुनाव प्रचार कइल गइल रहे। उनकर भाषण के लोग बहुते सराहल। 

डिंपल यादव देश में महिला मुद्दा पर अक्सर बोलत देखल जाला। उ समाजवादी पार्टी द्वारा चलावल महिला सुरक्षा के लेल 1090 हेल्पलाइन नंबर पर काम करे के घोषणा के सपोर्ट कइली। डिंपल यादव 2019 के लोकसभा चुनाव में समाजवादी पार्टी आ बहुजन समाज पार्टी के संयुक्त उम्मीदवार के रूप में कन्नौज से चुनाव लड़ली, लेकिन भाजपा के सुब्रत पाठक से 10,000 से अधिका वोट के अंतर से हार गइली।

डिंपल के चुनाव हारल सपा खातिर निराशाजनक रहल काहे कि ई यादव बहुल सीट सपा के गढ़ रहल बा दशन से। कन्नौज लोकसभा में अखिलेश यादव के मुख्यमंत्री कार्यकाल के दौरान उच्च स्तर के विकास भइल रहे।

साल 2022 में मैनपुरी से सांसद मुलायम सिंह यादव के निधन का चलते ई लोकसभा सीट खाली हो गइल, जवना चलते ओहिजा उपचुनाव भइल समाजवादी पार्टी मुलायम सिंह के विरासत के बचावे आ आगे बढ़ावे खातिर डिंपल यादव के चुन लिहलसि। उ आपन उम्मीदवार बनवले आ उपचुनाव में 2,88,461 वोट से जीत के तीसरकी बेर लोकसभा में पहुचली।

2024 के जनरल इलेक्शन में ऊ फिर से मैनपुरी सीट से चुनाव लड़ली आ जीत के संसद में पहुँचल बाड़ी।

## डिंपल यादव के राजनीतिक करियर

## संदर्भ

श्रेणी:1978 में जनम
श्रेणी:जियत लोग
श्रेणी:समाजवादी पार्टी के राजनीतिक नेता
श्रेणी:भारतीय सांसद 2014-2019
श्रेणी:भारतीय सांसद 2019-2024
श्रेणी:भारतीय सांसद 2024-2029
पर्सनल फाइनेंस

**पर्सनल फाइनेंस** फाइनेंशियल मैनेजमेंट ह जवना में केहू ब्यक्ति चाहे परिवार अपना रुपिया-पइसा के साधन आ आगम के, बजट बना के, कंट्रोल तरीका से खरच करे ला, बचत करे ला आ इन्वेस्टमेंट करे ला, जवना से की बिबिध किसिम के फाइनेंशियल रिस्क सभ आ भबिस्य के घटना आ जरूरत के हिसाब से ओकर फाइनेंस मैनेज हो सके।
मतलब की ई पइसा के मैनेज करे, खरच करे आ इन्वेस्ट करे के काम हवे। एह में बजट बनावल, बैंकिंग, इंश्योरेंस, मोर्टगेज, इन्वेस्टमेंट, टैक्स प्लानिंग, रिटायरमेंट प्लानिंग आ एस्टेट (संपति) के प्लानिंग सामिल होला। 

एह तरीका से पर्सनल फाइनेंस के प्लानिंग में ब्यक्ति कई सारा चीजन के धियान में रखे ला की ओकरा खातिर का सबसे बढियाँ सूट करी; अइसन धियान दिहल जाये वाली चीज सब में - बैंकिंग में चेकिंग एकाउंट, बचत खाता, क्रेडिट कार्ड, आ लोन शामिल बाड़ें; इंश्योरेंस भा बीमा में हेल्थ इंश्योरेंस, दिसएबिलिटी (अक्षमता) इंश्योरेंस आ जीवन बीमा शामिल बा; इन्वेंस्टमेंट में बांड, स्टॉक (शेयर), रियल एस्टेट (जमीन जायदाद)नियन चीज सामिल बाडीं; आ एकरे अलावा क्रेडिट स्कोर, इनकम टैक्स, रिटायरमेंट प्लान आ पेंशन खातिर प्लानिंग शामिल बा। 

कुछ लोग आपन पर्सनल फाइनेंस खुदे मैनेज करे ला, कुछ लोग एकरा खातिर प्रोफेशनल सर्विस उपलब्ध करावे वालन के सर्विस लेला। अइसन सर्विस सभ के भी पर्सनल फाइनेंस (सर्विस) कहल जाला।

## बाहरी कड़ी
* पर्सनल फाइनेंस, इन्वेस्तोपीदिया पर

श्रेणी:फाइनेंस
एक्सचेंज ट्रेडेड फंड

**एक्सचेंज ट्रेडेड फंड** () भा **ईटीएफ** (ETF) एक किसिम के इन्वेस्टमेंट ह आ ई एक्चेंज ट्रेडेड प्रोडक्टो ह; ई मार्केट में स्टॉक (शेयर) नियन खरीदल-बेचल जा सके ला। ई एक तरह के एकट्ठा पूल कइल चीजन में इन्वेस्टमेंट होला। इनहन के एगो पोर्टफोलियो के नियन चाहे डलिया नियन बूझल जा सके ला। उदाहरण खातिर इंडेक्स वाला ईटीएफ में इन्वेस्टमेंट क मतलब भइल की ब्यक्ति अपन पइसा ओह इंडेक्स में सामिल कंपनी सभ में लगा रहल बा उनहन के वेटेज के हिसाब से। ईटीएफ के स्टॉक के तुलना में सुरक्षित निवेश मानल जाला।

भारत में 2001 में ईटीएफ फंड शुरू भइल रहे। बेंचमार्क म्यूचुअल फंड द्वारा शुरू कइल गइल निफ्टी50 पर आधारित पहिला ईटीएफ निफ्टी-बीईएस (निफ्टी बेंचमार्क एक्सचेंज ट्रेडेड स्कीम) रहल।

## इहो देखल जाय
* म्यूचुअल फंड
* स्टॉक मार्केट
* एसआइपी

श्रेणी:फाइनेंस
कोरिलेशन

thumb|alt=कोरिलेशन के कुछ उदाहरण देखावत ग्राफ|कोरिलेशन के कुछ उदाहरण
सांख्यिकी में, **कोरिलेशन** () अइसन माप हवे जे बतावे ला की दू गो वैरियेबल आपस में केतना जुड़ल बाने। एक वैरियेबल के आजाद वैरियेबल के रूप में लिहल जाला आ दुसरहा के डिपेंडेंट (निर्भर) वैरियेबल के रूप में, दुनों के बीच लीनियर निर्भरता के नाप कइल जाला आ ई बतावल जाला की डिपेंडेंट वैरियेबल फ्री वैरियेबल प केतना मात्रा में निर्भर बाटे।

कोरिलेशन के कई किसिम के माप करे के तरीका आ फार्मूला बाड़ें, जे अलग-अलग दशा आ जरूरत अनुसार इस्तेमाल कइल जा सके लें। स्पीयरमैन के रैंक ऑर्डर कोरिलेशन आ कार्ल पियर्सन के प्रॉडक्ट मूमेंट कोरिलेशन कोफिशियेंट सभसे चलनसार दू गो तरीका हवें। आमतौर प कोरिलेशन के माप, जेकरा के गिनती में बतावल जाला आ जे कोरिलेशन कोफिशियेंट कहाला, माइनस एक (-1) से प्लस एक (+1) के बीचा में होला - माइनस एक के मतलब होला भरपूर निगेटिव कोरिलेशन, प्लस एक के मतलब होला भरपूर पॉजिटिव कोरिलेशन आ जीरो (0) क मतलब होला कौन हूँ कोरिलेशन क अभाव।

कोरिलेशन के साथे कुछ गलतफहमी जुड़ल बाड़ीं - जइसे की आमतौर प इहो मान लिहल जाला की कौनों दू गो वैरियेबल में कोरिलेशन बाटे त ऊ आपस में कार्य-कारन संबंध के चलटे जुड़ल बाने, जबकि कोरिलेशन अइसन कवनों बात के माप ना हवे। कोरिलेशन कारनता (कॉजेशन) से अलग होला।

कोरिलेशन प डेटा के डिस्ट्रीब्यूशन क बहुत परभाव पड़े ला, ई वास्तव में तबे सार्थक माप साबित होला जब डेटा अपना औसत (स्टैटिस्टिकल मीन) के इर्द-गिर्द डिस्ट्रीब्यूट होखे, चाहे नॉर्मल डिस्ट्रीब्यूशन होखे।

श्रेणी:स्टैटिस्टिक्स
पोर्टफोलियो

फाइनेंस में, **पोर्टफोलियो** () सगरी निवेश (इन्वेस्टमेंट) सभ के एकट्ठा समूह होला। केहू ब्यक्ति भा संस्था कहाँ-कहाँ केतना इन्वेस्टमेंट कइले बाटे आ केतना-केतना इन्वेस्टमेंट कइले बा ओह सगरी रेंज के एकट्ठा रूप से ओह ब्यक्ति भा संस्था क पोर्टफोलियो कहल जाई। एह में स्टॉक भा शेयर, बांड, कमोडिटीज, कैश, आ कैश के इक्विवैलेंट शामिल होखे लें; क्लोज्ड एंड फंड आ एक्चेंज-ट्रेडेड फंड (ETF's) भी शामिल होलें।

एक्टिव इन्वेस्टमेंट खातिर पोर्टफोलियो मैनेजमेंट एगो बहुते जरूरी आ महत्त्व वाला चीज हवे। केहू ब्यक्ति आपन इन्वेस्टमेंट पोर्टफोलियो के खुदहू मैनेज क सके ला चाहे ऊ कवनों प्रोफेशनल ब्यक्ति चाहे संस्था के मदद ले सके ला। एह मैनेजमेंट स्ट्रेटजी में पोर्टफोलियो के डाइवर्सिफिकेशन (बिबिधता भरल बनावल) सबसे महत्व के चीज होला।

## इहो देखल जाय
* पोर्टफोलियो इन्वेस्टमेंट

## संदर्भ

श्रेणी:फाइनेंस
श्रेणी:इन्वेस्टमेंट
तिसरा मोदी मंत्रिमंडल

**तिसरा मोदी मंत्रिमंडल**  प्रधानमंत्री नरेंद्र मोदी के अगुआई में भारत के केंद्रीय मंत्रिपरिषद हवे जे अप्रैल से जून 2024 के बीच सात चरण में भइल 2024 के आम चुनाव के बाद बनल बनल। चुनाव के नतीजा 4 जून 2024 के घोषित भइल आ एही से 18वीं लोकसभा के गठन भइल। मंत्रिमंडल के मंत्री लोग आ प्रधानमंत्री 9 जून 2024 के पद आ गोपनीयता के शपथ लिहल लोग।

## मंत्रिमंडल

!style=| टीका-टिप्पणी

### राज्य मंत्री (इंडिपेंडेंट)

!style=| टीका-टिप्पणी

### राज्य मंत्री

!style=| Remarks

## संदर्भ

श्रेणी:भारत सरकार
सुब्रह्मण्यम जयशंकर

**सुब्रह्मण्यम जयशंकर** (जनम 9 जनवरी 1955) एगो भारतीय डिप्लोमैट आ राजनीतिक नेता बाड़न जे 2024 से भारत सरकार के 30वां बिदेश मंत्री के रूप में काम करत बाड़ें। उ भारतीय जनता पार्टी के सदस्य आ 5 जुलाई 2019 से राज्यसभा में संसद सदस्य बाड़न। एह से पहिले उ जनवरी 2015 से जनवरी 2018 तक बिदेस सचिव के रूप में काम कइलन। नटवर सिंह के बाद जयशंकर दुसरहा अइसन आइएफएस बाड़ें जे राजनीति में आ के भारत सरकार में मंत्री बनल होखे।

श्रेणी:1955 में जनम
श्रेणी:जियत लोग
गोदी मीडिया

**गोदी मीडिया** (अंग्रेजी के 'लैपडॉग' मीडिया के समकक्ष) एगो निंदात्मक टर्म हवे जे दिग्गज पत्रकार रवीश कुमार क गढ़ल ह "सेंसेशनल आ बायस वाला भारतीय प्रिंट आ टीवी न्यूज मीडिया खातिर, जे सत्ताधारी एनडीए सरकार (2014 से) क सपोर्ट क रहल बा"। ई टर्म भारतीय प्रधानमंत्री नरेंद्र मोदी के नाँव के साथे राइम (तुकांत) करे वाला शब्द के श्लेषात्मक इस्तेमाल ह आ अइसन टीवी आ अउरी बाकी मीडिया खातिर इस्तेमाल होखे वाला चलनसार टर्म बन चुकल बा जिनहन के एनडीए आ भाजपा क 'माउथपीस' के रूप में बूझल जाला। एक ओर एकर ई अरथ लगावल जाला की मीडिया मोदी के पूरा समर्थक बन गइल बा ओहिजे दोसरा ओर इहो अरथ निकालल जाला की मीडिया सकरार की गोदी में जा के बइठ गइल बाटे।

## संदर्भ

## बाहरी कड़ी
* 

श्रेणी:भारत में प्रोपेगैंडा
श्रेणी:भारत में फेक न्यूज
आइओएस 18

**<small>आइ</small>ओएस 18** (iOS 18) एप्पल कंपनी के मोबाइल फोन ऑपरेटिंग सिस्टम आइओएस (iOS) के सभसे हालिया आ अठारहवां वर्शन बा जेकरे रिलीज के घोषणा हाल में भइल बाटे। जून 2024 में एकर प्रीव्यू रिलीज भइल जबकि एकरे पहिले वल्डवाइड डेवलपर्स कांफ्रेंस में एकर फीचर के जानकारी दिहल गइल रहल। ई वर्शन आइओएस 17 के बाद रिलीज भइल बा आ एकरा साथे-साथ एप्पल अउरी कई गो चीज के प्रीव्यू (झलक) जारी कइलस जेह में वाचओएस 11 (watchOS 11), आइपैडओएस 18 (iPadOS 18), आ मैकओएस सीकोइआ (macOS Sequoia) शामिल बाड़ें।

## संदर्भ

श्रेणी:एप्पल
बर्ड फ्लू

**बर्ड फ्लू** () चाहे **एवियन इन्फ्लुएंजा** (avian influenza) वाइरस से होखे वाली बेमारी ह। ई वाइरस टाइप ए (type A) के होखे लें आ आमतौर प चिरई सभ के इन्फेक्ट करे लें, हालाँकि, कब्बो-काल्ह ई आदमी के भी इन्फेक्ट क सके लें आ बेमार बना सके लें। इन्फ्लुएंजा जोखाम-बोखार के रूप में होखे वाली बेमारी ह आ बर्ड फ्लू क लच्छन भी अइसने होखे लें। हालाँकि, बेसी इन्फेक्शन होखे पर साँस लेवे में तकलीफ आ अंत में मौत तक ले हो सके ला।
एप्पल इंक.

thumb|100px|alt=apple logo|एप्पल कंपनी के लोगो, 1998 से
**एप्पल इंक.** () एप्पल इंक. एगो अमेरिकन मल्टीनैशनल टेक्नोलॉजी कंपनी हवे जेकर हेडक्वार्टर क्यूपर्टिनो, कैलिफोर्निया, सिलिकॉन वैली में बा। ई कंपनी अपना कंज्यूमर इलेक्ट्रॉनिक्स, सॉफ्टवेयर आ ऑनलाइन सर्विस खातिर जानल जाला; एहू में ई कंपनी स्मार्टफोन आइफोन, टेबलेट आइपैड, आ कंप्यूटर मैकिन्टोश खातिर सबसे जादे जानल जाले।। 1976 में **एप्पल कंप्यूटर कंपनी** नाम से एकर स्थापना स्टीव जॉब्स, स्टीव वॉज़नियाक आ रोनाल्ड वेन कइले रहलें। अगिला साल जॉब्स आ वॉज़नियाक एकरा के **एप्पल कंप्यूटर, इंक.** के रूप में इनकॉरपोरेट कइलें। 2007 में कंपनी अपना फोकस कंप्यूटर से बढ़ा के कंज्यूमर इलेक्ट्रॉनिक्स पर कर लिहलस आ आपन नाम बदल के एप्पल इंक. रख लिहलस। एप्पल आज के समय में बिग टेक कंपनी सभ में से एक मानल जाला।

कंपनी के स्थापना 1976 में वॉज़नियाक के बनावल एप्पल वन पर्सनल कंप्यूटर के बाजार में ले आवे खातिर भइल रहे। ओकर अगिला मॉडल एप्पल टू रहे, जवन पहिला सफल बड़ पैमाना पर बनल माइक्रो कंप्यूटरन में से एक बन गइल। 1983 में एप्पल लीसा लॉन्च कइलस आ 1984 में मैकिन्टॉश पेश कइलस। ई दुनो कंप्यूटर शुरुआती मशीनन में से रहलें जे ग्राफिकल यूजर इंटरफेस आ माउस के इस्तेमाल कइलें। 1985 तक अंदरूनी झगड़ा के चलते स्टीव जॉब्स कंपनी छोड़ के नेक्स्ट शुरू कइलें आ वॉज़नियाक दोसरा काम में लग गइलें; जॉन स्कली दस बरिस से जादे समय तक सीईओ रहलें।

1990 के दशक में एप्पल पर्सनल कंप्यूटर इंडस्ट्री में अपना बड़ हिस्सा के नोकसान क चुकल रहे, काहे कि कम दाम वाला विंटेल सिस्टम—इंटेल से चले वाला पीसी क्लोन जे माइक्रोसॉफ्ट विंडोज पर चलत रहे—बजार पर हावी हो गइल, आ 1997 तक कंपनी दिवालिया होखे के कगार पर पहुँच गइल। बाजार रणनीति बदले खातिर एप्पल नेक्स्ट के खरीद लिहलस, एहसे जॉब्स फिर से कंपनी में वापस आ गइले। उनकर अगुआई में एप्पल फेर से मुनाफा में आइल। कंपनी आईमैक, आईपॉड, आईफोन आ आईपैड जइसन डिवाइस लॉन्च कइलस; आईट्यून्स स्टोर बनवलस; “थिंक डिफरेंट” नाम के विज्ञापन अभियान शुरू कइलस; आ एप्पल स्टोर रिटेल चेन खोले लगल। 2011 में स्टीव जॉब्स सेहत के कारण इस्तीफा दे दिहलें आ दू महीना बाद उनकर निधन हो गइल; ओकरा बाद टिम कुक सीईओ बनलें।

एप्पल के प्रोडक्ट लाइनअप में पोर्टेबल आ घर में इस्तेमाल होखे वाला हार्डवेयर शामिल बा, जइसे आईफोन, आईपैड, एप्पल वॉच, मैक, एप्पल विजन प्रो, एयरपॉड्स आ एप्पल टीवी। कंपनी के खुद के बनावल कई ऑपरेटिंग सिस्टम भी बा, जइसे आईओएस, आईपैडओएस आ मैकोएस। एह अलावा कई सॉफ्टवेयर आ सर्विस भी बा, जइसे एप्पल पे आ आईक्लाउड, साथे मल्टीमीडिया स्ट्रीमिंग सर्विस जइसे एप्पल म्यूजिक आ एप्पल टीवी।

2011 से एप्पल अधिकतर समय दुनिया के सबसे बड़ कंपनी रहल बा, अगर मार्केट कैपिटलाइजेशन के मामिला में देखल जाय। 2024 तक के हिसाब से ई रेवेन्यू के आधार पर सबसे बड़ मैन्युफैक्चरिंग कंपनी बा, पर्सनल कंप्यूटर बेचे में चौथा नंबर पर बा, टैबलेट कंप्यूटर के सबसे बड़ा विक्रेता बा, आ मोबाइलो फोन बेचे में सबसे आगे बा। 2018 में एप्पल पहिला सार्वजनिक रूप से ट्रेड होखे वाला अमेरिकी कंपनी बनल, जवन के कीमत एक ट्रिलियन डॉलर से ऊपर पहुँचल। अक्टूबर 2025 तक कंपनी के वैल्यू चार ट्रिलियन डॉलर से कुछ बेसिये आँकल गइल बा।

श्रेणी:एप्पल
नेशनलिज्म

**नेशनलिज्म** (, ) अइसन आइडिया आ आंदोलन ह जे ई माने की 'नेशन' (राष्ट्र भा जाति) आ 'स्टेट' (राज्य) सर्वांगसम होखे के चाहीं। आंदोलन के रूप में ई 'नेशन' क मौजूदगी पहिले से स्थापित मान के चले ला आ कौनों नेशन बिसेस के हित के आगे बढ़ावे के टेंडेंसी (रुझान) रखे ला; बिसेस रूप से ओह नेशन के घरेलू भूगोलीय क्षेत्र (होमलैंड) के खातिर संप्रभुता (सावरेननिटी) हासिल करे आ ओकरा के नेशन-स्टेट बनावे के टार्गेट रखे ला। एह बिचारधारा के ई मान्यता बाटे की कौनों नेशन के खुदशासित होखे के चाहीं, कवनहूँ किसिम के बाहरी हस्तक्षेप से आजाद होखे के चाहीं; नेशन अपने आप में सभसे नीक (आइडियल) आधार ह राजनीति (पॉलिटी) खातिर; आ नेशन अपने आप में राजनीतिक पावर क एकलौता आ सही सोर्स होला। एकर लक्ष्य एगो नेशनल पहिचान अस्थापित करे के होला जे सझिया सामाजिक लच्छन सभ के कंबीनेशन जइसे की संस्कृति, भाषा, एथनिसिटी, भूगोलीय लोकेशन, राजनीति (चाहे सरकार), धर्म, रीति-रेवाज, आ सझिया सिंगल इतिहास सभ पर आधारित; आ नेशनल एकता आ मजबूत समेकता के बढ़ावा देला। एह तरीका से नेशनलिज्म कौनों नेशन के परंपरागत संस्कृति के संरक्षित करे आ ओकरा के बढ़ावा देवे, ओकर संबर्धन करे के कोसिस करे ला।

नेशनलिज्म यूरोपीय कांसेप्ट ह। फ्रांसीसी क्रांति आ जर्मन नेशनलिज्म आ ओकरा बाद जर्मनी के एकीकरण के दौर एकरे बढ़े के सभसे प्रमुख कालखंड हवें। हिंदी में 'नेशन' शब्द खातिर 'राष्ट्र' शब्द के इस्तेमाल होला आ नेशनलिज्म खातिर 'राष्ट्रवाद' के, बंगाली भाषा में नेशन खातिर 'जाति' आ नेशनलिज्म खातिर 'जातीयतावाद' क प्रयोग मिले ला, उर्दू आ पंजाबी में नेशन खातिर 'क़ौम' आ नेशनलिज्म खातिर 'क़ौमपरस्ती' इस्तेमाल होला। प्राचीन संस्कृत में 'राष्ट्र' शब्द कौनों एक ठो राजा के द्वारा शासित होखे वाला भूगोलीय क्षेत्र के अरथ में इस्तेमाल भइल मिले ला। हालाँकि, बाद में हिंदी में अनुबाद करत समय अंग्रेजी के नेशन के संगत राष्ट्र शब्द आ नेशनलिज्म के संगत राष्ट्रवाद के इस्तेमाल कइल गइल।

खुद 'नेशन' शब्द आ कांसेप्ट के कई किसिम के परिभाषा दिहल गइल बाड़ी स आ एकरा चलते बिबिध किसिम के नेशनलिज्म पैदा भइल बाड़ें। इनहन में दू गो प्रमुख प्रकार भा किसिम हवें - एथनिक नेशनलिज्म आ सिविक नेशनलिज्म।

श्रेणी:राजनीतिक कांसेप्ट
श्रेणी:राजनीतिक सिद्धांत
श्रेणी:राजनीति
श्रेणी:इतिहास
कल्चरल नेशनलिज्म

नेशनलिज्म के अध्ययन करे वाला विद्वान लोग **कल्चरल नेशनलिज्म** (, ) टर्म क इस्तेमाल, बौद्धिक लोगन के द्वारा साझा संस्कृति पर जोर दे के 'नेशन' के रूप में समुदाय सभ के निर्माण खातिर कइल जाये वाली कोसिस सभ खातिर करे ला। कल्चरल नेशनलिज्म के 'पोलिटिकल' (राजनीतिक) नेशनलिज्म से उल्टा मानल जाला काहें से की राजनीतिक नेशनलिज्म खास तौर प अइसन आइडिया आ आंदोलन होला जे नेशन के आधार प खुद के शासन आ खुद खातिर नेशन-स्टेट (राष्ट्र-राज्य) के स्थापना के कोसिस करे ला।

श्रेणी:नेशनलिज्म
श्रेणी:संस्कृति
आल्फ्रेड हेटनर

**आल्फ्रेड हेटनर** (6 अगस्त 1859, ड्रेसडेन में - 31 अगस्त 1941, हेडलबर्ग में) एगो जर्मन भूगोलविद रहलें।

उनकर बाबूजी कला इतिहासकार हर्मान थियोडोर हेटनर आ महतारी मैरी वॉन स्टॉकमार रहल लोग। उनकर नाना क्रिश्चियन फ्रेडरिक, बैरन स्टॉकमार रहलें। उनकर सौतेला भाई ओटो हेटनर रहलें।

उ 'कोरोलॉजी' के कांसेप्ट, जे जगह आउर क्षेत्र के अध्ययन खातिर जानल जा ला, आ एगो अइसन कांसेप्ट ह जे कार्ल ओ. सॉवर आ रिचर्ड हार्टशोर्न दुनु के प्रभावित कइलस। यूरोप के भूगोल के अलावा, उनकर फील्डवर्क मुख्य रूप से कोलंबिया, चिली आ रूस पर केंद्रित रहे।

अल्फ्रेड हेटनर, जे स्ट्रासबर्ग विश्वविद्यालय से आपन पीएचडी प्राप्त कइलें, लेपजिग में फर्डिनांड फॉन रिचथोफेन आफ्रेडरिक रत्ज़ेल के छात्र भी रहलें - जहां उ आपन हबिलिटेशन प्राप्त कइलें। उनकर किताब *यूरोप* 1907 में प्रकाशित भइल।

उनकर अनुसार, भूगोल एगो कोरलोजिकल विज्ञान बा या इ क्षेत्र के अध्ययन बा। हेटनर एह बिचार के खारिज कइलें कि भूगोल सामान्य या प्रादेशिक हो सकेला। भूगोल के, ज्ञान के अउरी शाखा सभ नियन, अद्वितीय चीज (क्षेत्रीय भूगोल) आउर सार्वभौमिक (सामान्य भूगोल) दुनु से निपटे के चाहि, लेकिन क्षेत्र के अध्ययन - खासकर उनकर लैंडरक्ंडे [जर्मन] दृष्टिकोण के रूप में - भूगोल के मुख्य क्षेत्र बाटे। हेटनर, दुसर के बीच, मार्था क्रग-गेन्थे, ओस्कर स्मिडर, फ्रेडरिक मेट्ज आ हेनरिक स्मिथनेर के पीएचडी गाइड कइलें।

1895 में, उ जर्नल जियोग्राफिक  जेइत्श्रिफ्ट के स्थापना कइलें, जेकरा उ कई साल तक संपादक भी रहलें। उ तुबिंगन (1894-1897) आउर लेपजिग (1897-1899) में कुछ समय खातिर लेक्चरार रहलें।

1899 में, उ हेडलबर्ग विश्वविद्यालय में एक एसोशियेट प्रोफेसर के रूप में शामिल भइलें। 1906 तक, उ हेडलबर्ग में भूगोल के पहिला चेयर बनलें। 1928 में रिटायर होखे तक ऊ एह पद पर रहलें।

## साहित्यिक रचना

* *Methodische Zeit- und Streitfragen*, in: *Geographische Zeitschrift*, Bd. 29 (1923), S. 49-50
* *Die Geographie, ihre Geschichte, ihr Wesen und ihre Methoden*, Breslau, 1927

## संदर्भ

## बाहरी कड़ी
* Die Heidelberger ''Hettner-Lecture'' 
* Short biography of Alfred Hettner (in German)

श्रेणी:जर्मन भूगोलवेत्ता
श्रेणी:1941 में निधन
ओपेन-सोर्स सॉफ्टवेयर

**ओपेन-सोर्स सॉफ्टवेयर** (OSS) कंप्यूटर सॉफ्टवेयर हवें जे अइसन लाइसेंस के तहत जारी कइल जालें जिनहन में कॉपीराइट धारक प्रयोगकर्ता लोग के सॉफ्टवेयर आ एकरे स्रोत कोड के केहू के भी आ कौनों भी मकसद खातिर इस्तेमाल, अध्ययन, बदलाव आ बितरण के अधिकार देला। ओपन-सोर्स सॉफ्टवेयर के बिकास सहकार (कोलैबोरेशन) आ सार्वजनिक तरीका से कइल जा सके ला।
योग दिवस

**इंटरनेशनल योग दिवस** भारतीय ज्ञान-परंपरा के चीज योग के मान्यता देवे वाला दिन हवे जे 2014 में यूनाइटेड नेशंस द्वारा अपनावे के बाद पूरा दुनिया में हर साल 21 जून के मनावल जाला। चूंकि योग व्यायाम से शारीरिक आ मानसिक भलाई खातिर काफी फायदा देखल गइल बा, संयुक्त राष्ट्र द्वारा एह कल्याण के प्रथा के वैश्विक स्तर पर बढ़ावा दिहल महत्वपूर्ण मानल गइल, जेकर सुरुआत प्राचीन भारत से भइल।

## उत्पत्ती
"योग दिवस" ​​के पहल भारत के प्रधानमंत्री मोदी द्वारा 2014 में संयुक्त राष्ट्र के संबोधन में कइल गइल, आ एह से संबंधित प्रस्ताव के व्यापक वैश्विक समर्थन मिलल, संयुक्त राष्ट्र महासभा में 177 देस एकरा के सह-प्रायोजक रहलें, जहाँ ई सर्वसम्मति से पारित भइल। एकरे बाद पहिला अंतर्राष्ट्रीय योग दिवस 21 जून 2015 के पूरा दुनिया में सफलतापूर्वक मनावल गइल जेह में न्यूयॉर्क, पेरिस, बीजिंग, बैंकाक, कुआलालंपुर, सियोल आ नई दिल्ली सामिल रहलें।

सितंबर 2014 में, भारत के प्रधानमंत्री नरेंद्र मोदी अपना संयुक्त राष्ट्र (UN) के भाषण में हर साल 21 जून के "योग दिवस" के रूप में मनावे के सुझाव दिहलन। 21 जून उत्तरी गोलार्ध में साल के सबसे लमहर दिन होला आ ई तारीख दुनिया के कई हिस्सन में खास महत्व रखेला। मोदी के एह प्रस्ताव के बाद, संयुक्त राष्ट्र 2014 में "डे ऑफ योगा" नाम से एगो मसौदा प्रस्ताव पास कइलस। एह प्रस्ताव पर चर्चा भारत के प्रतिनिधिमंडल द्वारा करावल गइल।

2015 में, भारत के रिजर्व बैंक (Reserve Bank of India) अंतरराष्ट्रीय योग दिवस के उपलक्ष्य में 10 रुपये के एक स्मारक सिक्का जारी कइलक। एही कड़ी में, अप्रैल 2017 में संयुक्त राष्ट्र डाक प्रशासन (UN Postal Administration - UNPA) योग दिवस के अवसर पर योगासन (Asanas) पर आधारित 10 डाक टिकट एके शीट पर जारी कइलस।

श्रेणी:जून के घटना आ अवसर
श्रेणी:यूनाइटेड नेशंस के दिवस
वाचओएस

**<small>वाच</small>ओएस** (watchOS) एप्पल वॉच के ऑपरेटिंग सिस्टम हवे जे एप्पल कंपनी द्वारा बिकसित कइल गइल बाटे। एप्पल के स्मार्टवाच (स्मार्ट घड़ी) द्वारा इस्तेमाल कइल जाए वाला ई ऑपरेटिंग सिस्टम आईओएस पर आधारित ह आ एहू क कई ठे फीचर आइओएस वाला फीचर नियन बाड़ें। ई 24 अप्रैल 2015 के एप्पल वॉच के साथ रिलीज भइल, ई घड़ी एकलौता डिवाइस हवे जे watchOS पर चले ला। watchOS डेवलपर के इस्तेमाल खातिर WatchKit नाम के एगो एपीआई के सोझा ले आइल गइल।
कंप्यूटिंग

**कंप्यूटिंग** कौनहूँ अइसन लक्ष्य-उन्मुख (गोल-ओरियेंटेड) गतिविधि हवे जेह में कंप्यूटिंग मशीनरी के जरूरत होखे, ओकरा के फायदा होखे भा ओकर बनावल सामिल होखे। एह में एल्गोरिदमिक प्रक्रिया सभ के अध्ययन आ प्रयोग, आ हार्डवेयर आ सॉफ्टवेयर दुनों के बिकास सामिल बा। कंप्यूटिंग के वैज्ञानिक, इंजीनियरिंग, गणितीय, तकनीकी, आ सामाजिक पहलू बाड़ें। कंप्यूटिंग के प्रमुख बिसय सभ में कंप्यूटर इंजीनियरिंग, कंप्यूटर साइंस, साइबर सुरक्षा, डेटा साइंस, इन्फॉर्मेशन सिस्टम, इन्फॉर्मेशन टेक्नोलॉजी, आ सॉफ्टवेयर इंजीनियरिंग सामिल बाड़ें।

## इहो देखल जाय
* क्लाउड कंप्यूटिंग
* सुपरकंप्यूटिंग
* पैरेलल कंप्यूटिंग
* कंप्यूटिंग आ समाज

## संदर्भ


श्रेणी:डिजिटल टेक्नालॉजी
पर्सनल कंप्यूटर

**पर्सनल कंप्यूटर**, जेकरा के बहुधा **पीसी** कहल जाला, अइसन कंप्यूटर हवें जे केहू एक बेकति के इस्तेमाल के धियान में रख के डिजाइन कइल गइल होलें। इनहन के टिपिकल इस्तेमाल वर्ड प्रोसेसिंग, इंटरनेट ब्राउजिंग, ईमेल करे, मल्टीमीडिया प्ले करे, आ गेमिंग खातिर होला। इनहन के मकसद डाइरेक्ट एंड यूजर द्वारा इस्तेमाल होला। एक्सपर्ट आ टेक्नीशियन लोगन खाती बेसी छमता वाला कंप्यूटर होखे लें। पुराना समय में इनहन खातिर 'होम कंप्यूटर' (घरेलू कंप्यूटर) टर्म के इस्तेमाल भी भइल। पर्सनल कंप्यूटर सभ के आवे से डिजिटल क्रांति के बढ़ावा मिलल आ कंप्यूटर आम लोगन के जिनगी के हिस्सा बन गइलें, लगभग सगरी देसन में।

1990 के दशक के सुरुआत से माइक्रोसॉफ्ट ऑपरेटिंग सिस्टम (पहिले एमएस-डॉस आ फिर विंडोज के साथ) आ इंटेल हार्डवेयर – जेकरा के सामूहिक रूप से "विंटेल" कहल जाला – पर्सनल कंप्यूटर बाजार में हावी रहल बा आ आजु "पीसी" शब्द आमतौर पर सर्वव्यापी विंटेल प्लेटफार्म के कहल जाला। विंडोज के विकल्प बाजार में कुछ मामूली हिस्सा पर हिस्सेदारी करे ला; इनहन में एप्पल के मैक प्लेटफार्म (मैकओएस ऑपरेटिंग सिस्टम चलावे वाला), आ फ्री आ ओपन-सोर्स, यूनिक्स नियर ऑपरेटिंग सिस्टम, जइसे कि लिनक्स, सामिल बाड़ें। 1990 के दशक ले अउरी उल्लेखनीय प्लेटफार्म सभ में कमोडोर के अमीगा, आ एनईसी के पीसी-98 रहलें।

## बाहरी कड़ी

* How Stuff Works pages:
** Dissecting a PC
** How PCs Work

श्रेणी:कंप्यूटर
योगा

**योगा** भा **कसरत के रूप में योग** एक किसिम के शारीरिक एक्टिविटी ह जेह में बिबिध मुद्रा आ भंगिमा, साँस के ले आधारित कसरत, आ अंत में सहजता से आराम आ ध्यान शामिल होला। योग एही रूप में यूरोप आ अमेरिका नियर देसन में पॉपुलर भइल आ योगा के नाँव से जानल गइल। ई मुख्य रूप से भारतीय हठयोग परंपरा से निकसल ह, हठ योग ख़ुद योग क एगो हिस्सा भर ह।

श्रेणी:योग
श्रेणी:कसरत
हठयोग

**हठयोग** प्राचीन भारतीय परंपरा के चीज योग क एगो शाखा ह जे शरीर के गतिबिधि सभ पर आधारित टेक्नीक सभ के इस्तेमाल से शरीर के जीवनी शक्ति भा ऊर्जा के सहेजे आ ऊपर उठावे के कोसिस करे ला। संस्कृत के 'हठ' शब्द जबरी के अर्थ में आ योग मूल योग वाला शब्द के जोड़ से बनल ह। कुछ हठयोग सभ के टेक्नीक सभ के बिबरन मिले के स्थिति के पहिली सदी ईस्वी तक पाछे जा के खोजल जा सके ला। सभसे पुरान ग्रंथ जेह में हठ योग क बिबरन प्रस्तुत कइल गइल होखे ऊ 11वीं सदी के बौद्ध तांत्रिक ग्रंथ *अमृतसिद्धि* हवे। सभसे पुरान ग्रंथ जे हठ शब्द के इस्तेमाल एह अरथ में करत होखें ऊहो बौद्ध धर्म के वज्रयान शाखा के हवें। हिंदू ग्रंथ सभ में हठयोग के बिबरन 11वीं सदी के बाद से मिले लें। *हठयोग प्रदीपिका* 15वीं सदी के रचना ह जे एह बिधा के एगो प्रमुख ग्रंथ ह आ गोरखनाथ के चेला स्वात्माराम के रचना हवे।

## इहो देखल जाय
* योग
* कसरत के रूप में योग (योगा)

श्रेणी:योग
शाक्त संप्रदाय

**शाक्त संप्रदाय** सभसे मुख्य हिंदू संप्रदायन में से एक हवे जेह में सभसे ऊँच देवता, भा ईश्वरीय पदवी, देवी के दिहल जाला। एह में देवी भा शक्ति के केंद्रीय स्थान ह आ उनुके बिबिध रूप जीवन आ ब्रह्मांड के बिबिध पहलू सभ के नियंत्रण करे लें। एह तरीका से अलग-अलग देवी लोगन के जीवन के अलग-अलग पहलू खातिर जिम्मेदार आ ओह चीज के देवी मान के उनहन लोगन के पूजा कइल जाला। मुख्य देवी लोगन में सभसे बेसी आराधन कइल जाये वाली देवी दुर्गा हई। उनुका बाद पार्वती आ काली रूप के पूजा होला। त्रिदेवी के कांसेप्ट में पार्वती, लक्ष्मी आ सरस्वती के महत्व हवे।

भारत में बौद्ध धर्म के जोर कम हो जाये के बाद डेवलप भइल कांसेप्ट आ परंपरा में कई बौद्ध देवी (महायान) लोगन के भी हिंदू देवी लोगन के साथे शामिल क के दस गो देवी लोगन के मंडली कल्पित कइल गइल जेकरा के दस महाविद्या कहल जाला। इनहन लोगन में तारा, भैरवी, त्रिपुरेश्वरी नियन देवी लोग शामिल बाड़ी । एकरे अलावा लोकल लेवल पर गाँव-गाँव में पूजल जाये वाली ग्रामदेवता लोग एह झुण्ड में शामिल बा लोग जिनकर पूजा शाक्त शाखा में होखे ला।

श्रेणी:हिंदू संप्रदाय
हिंदू धर्म शब्दावली

* अक्रोध
* अग्नि
* अथर्ववेद
* अपरिग्रह
* अर्थ
* अस्तेय
* अहिंसा
* आत्मन् (हिंदू धर्म)
* आयुर्वेद
* आस्तिक
* इंद्र
* ईश्वर
* उपनिषद
* ऋग्वेद
* करुणा
* कर्म
* कर्मकांड
* काम
* कार्तिकेय
* काली
* कुंभ मेला
* कृष्ण
* गणेश
* जन्माष्टिमी
* त्रिमूर्ति
* दान
* दिपावली
* दुर्गा
* देव (हिंदू धर्म)
* देवी
* द्यौ
* धर्म
* धर्म में नीतिशास्त्र
* नवरातर
* नास्तिक
* निरुक्त
* न्याय
* पार्वती
* पुराण
* पुरुषार्थ
* प्रजापति
* बिजयदसमी
* बियाह
* बिहू
* ब्रम्हा
* ब्रह्म
* ब्रह्मचर्य
* भगवद्गीता
* भूमि (देवी)
* मनुस्मृति
* महाभारत
* माया
* मोक्ष
* यजुर्वेद
* यज्ञ
* योग
* रक्षाबंधन
* रथयात्रा (पुरी)
* राम
* रामनउमी
* रामायण
* रुद्र
* लक्ष्मी
* वरुण
* वायु
* विष्णु
* वेद
* वेदांत
* वैशेषिक
* व्याकरण
* शक्ति
* शिव
* शिवराति
* शूद्र
* संसार
* संस्कार
* सत्य
* सन्यास
* सरस्वती
* सांख्य
* सामवेद
* हनुमान
* हिंदुत्व
* हिंदू कथा
* हिंदू कलेंडर
* हिंदू ग्रंथ
* हिंदू तिहुआर
* हिंदू दर्शन
* हिंदू मंदिर
* होली
* ॐ
मेडागास्कर (फिलिम)

***मेडागास्कर*** () 2005 के अमेरिकी कंप्यूटर एनिमेटेड कॉमेडी फिलिम बा। ड्रीमवर्क्स एनीमेशन आ पीडीआई/ड्रीमवर्क्स द्वारा निर्मित आ ड्रीमवर्क्स पिक्चर्स द्वारा बितरित एह फिलिम के डाइरेक्टर एरिक डार्नेल आ टॉम मैकग्राथ बा लोग आ मार्क बर्टन आ बिली फ्रोलिक एकर लेखक बाड़न। एन्सेम्बल आवाज कलाकारन में बेन स्टिलर, क्रिस रॉक, डेविड श्विमर, जादा पिंकेट स्मिथ, साचा बैरन कोहेन, सेड्रिक द एंटरटेनर आ एंडी रिक्टर शामिल बा लोग।

## कलाकार

* बेन स्टिलर - एलेक्स
* क्रिस रॉक - मार्टी
* डेविड श्विमर - मेलमैन
* जादा पिंकेट स्मिथ - ग्लोरिया
* साचा बैरन कोहेन - किंग जूलियन XIII
* सेड्रिक द एंटरटेनर - मौरिस
* एंडी रिक्टर - मोर्ट
* टॉम मैकग्राथ - स्किपर
* क्रिस मिलर - कोवालस्की
* जेफ्री कैटज़ेनबर्ग - रिको
* क्रिस्टोफर नाइट्स - प्राइवेट
* कॉनराड वर्नन - मेसन

## संदर्भ

## बाहरी कड़ी

* 
* 
* 
* 
* 

श्रेणी:2005 के फिलिम
श्रेणी:अंग्रेजी-भाषा के फिलिम
श्रेणी:एनीमेशन फिलिम
विस्की

**विस्की**, **व्हिस्की** चाहे **ह्विस्की**, एक किसिम क शराब हवे जे अनाज के मैश के फर्मेंट क के चुआवल जाला आ पुरान कइल जाला। एह में इस्तेमाल होखे वाला अनाज (जिनहन के माल्ट कइल गइल हो सके ला) मुख्य रूप से जव, मकई, राई आ गोहूँ होखे लें। विस्की के टिपिकल रूप में, लकड़ी के कास्क में रख के पुरान कइल जाला जेकरा के एजिंग कहल जाला, ई कास्क सभ सफ़ेद ओक के लकड़ी, जेकरा आगि से सेंक के करिया कइल गइल (charred) होखे ला, के बनल होखे लें। बिना करिया कइल ओक के लकड़ी वाला कास्कवनों में भर के पुरान करे के प्रासेस कुछ जगहन पर देखल जाला।

विस्की लगभग अधिकतर देसन में लाइसेंस आ रेगुलेशन के अधीन बनावल बेचल जाला। एकर बिबिध किसिम सभ एह में इस्तेमाल होखे वाला अनाज, फर्मेंटेशन के तरीका, चुआवे के तरीका आ लकड़ी के बैरल में पुरान करे के तरीका के आधार पर होखे लीं।

## संदर्भ

श्रेणी:शराब
माल्ट

**माल्ट** () अनाज से बनावल जाला, एकरा खातिर ओकरा के पानी में भें दिहल जाला आ अँखुआ फूटे के तुरंत बाद सुखा लिहल जाला जवना से कि अँखुआ बेसी बढ़े न पावे। एह पूरा काम के *माल्टिंग* कहल जाला। माल्ट सभ के इस्तेमाल शराब चाहे सिरका बनावे खातिर आ कुछ अउरी काम सभ में होखे ला।

## संदर्भ
इंपीरियल ब्लू

**इंपीरियल ब्लू**, संछेप में **आइबी**, जेकरा के **सीग्राम्स इंपीरियल ब्लू** के नाँव से भी जानल जाला, एक किसिम के भारतीय विस्की हवे। ई पहिले कनाडा के कंपनी सीग्राम द्वारा बनावल आ बेचल जाय जे अब पर्नोर रिकार नाँव के कंपनी बनावे ले। रॉयल स्टैग, ब्लेंडर्स प्राइड, हंड्रेड पाइपर्स आ शिवाज रीगल के ग्रुप एह कंपनी के सभसे सफल शराब हईं जिनहन में इंपीरियल ब्लू सभसे निचला रेंज के विस्की हवे।
शराब

**शराब** एक किसिम क एल्कोहल वाला ड्रिंक ह जे अनाज, फल, सब्जी चाहे चीनी वाला चीज (सुगर) के डिस्टिलेशन से बनावल जाला; डिस्टिलेशन, मने की शराब चुआवे, के पहिले एह चीजन के एल्कोहल पैदा करे वाला फर्मेंटेशन (सरावे के एगो प्रक्रिया) कइल जाला। अंग्रेजी में एकरा के आमतौर प ***लिकर*** चाहे ***हार्ड लिकर*** भा ***स्पिरिट्स*** (यूनाइटेड किंगडम में) कहल जाला। ई अउरी बाकी अल्कोहल वाला ड्रिंक सभ जइसे कि बीयर भा वाइन से बेसी अल्कोहल (इथनौल) वाला होला।

शराब के आम किसिम सभ में विस्की, रम, वोदका, जिन आ टकीला शामिल बाड़ें। विस्की आ ब्रांडी नियर शराब सभ में खास तरीका से पुरान कइल जरूरी मानल जाला जेकरा के अंग्रेजी में एजिंग कहल जाला। बहुत सारा शराब सभ में आर्टिफिशियल फ्लेवर मिलावल जाला। शराब के कई अउरी किसिम के पियल जाये वाला चीज सभ में मिला के कॉकटेल बनावल जाला।

शराब लोग नशा खातिर पिये ला जे एह में मौजूद एल्कोहल के मन आ दिमाग पर परे वाला परभाव, 'साइकोएक्टिव इफेक्ट', के चलते होला। शराब के सेहत पर परभाव, कम मात्रा में पिये पर डिप्रेसेंट के रूप में होला, एकरा चलते एंग्जाइटी घट जाला, आनंद बुझाला, आ आदमी बेसी सोशल महसूस करे ला; अउरी बेसी मात्रा में पिये पर नशा में धुत्त होखे, शरीर पर कंट्रोल खतम होखे, दिमाग के बेहवार पर कंट्रोल खतम होखे, आ बेहोशी के स्थिति पैदा हो सके ला; बहुत बेसी होखे पर जान जा सके ला। बहुत तेजी से अल्कोहल पिये से खतरनाक रूप से सेहत परभावित होला आ बहुत बेसी मात्रा में पिये प जान जा सकेला। कम मात्रा में बाकी लमहर समय ले शराब पिये पर बीबिध रोग होखे, समय से पहिले मौत होखे के खतरा बढ़ जाला। कई किसिम के कैंसर आ मानसिक (मेंटल) रोग होखे के कारन शराब पियल बा जे एह में मौजूद एल्कोहल के कारन होला।

शराब के जहाँ एक ओर आनंद देवे वाला चीज के रूप में देखल जाला; एकरा आदत लागे (एडिक्शन) आ लमहर समय ले सेवन से बिबिध किसिम के समस्या होखे के चलते एकरा के सामाजिक बुराई के रूप में देखल जाला।

श्रेणी:शराब
श्रेणी:एल्कोहलिक ड्रिंक
माइकल जैक्सन

**माइकल जोसेफ जैक्सन** (29 अगस्त 1958 – 25 जून 2009) एगो अमेरिकी गायक, गीतकार, नर्तकी आ परोपकारी रहलें। " **पॉप के राजा** " के नाँव से जानल जाए वाला इनके 20वीं सदी के सभसे महत्व वाला सांस्कृतिक हस्ती लोग में से एक मानल जाला।  Blockbuster Paris Exhibition Celebrates Michael Jackson|first=Cecilia|last=Rodriguez|website=Forbes|access-date=October 31, 2019|archive-url=
श्रेणी:Articles containing video clips
श्रेणी:2009 में निधन
श्रेणी:1958 में जनम
श्रेणी:Articles with hCards
केर स्टार्मर

**सर केर रॉडनी स्टार्मर** *केसीबी* *केसी* (Keir Starmer; उच्चा.: किएर स्टार्मर ; जनम 2 सितंबर 1962) एगो ब्रिटिश राजनीतिक नेता आ बैरिस्टर बाड़ें जे जुलाई 2024 से यूनाइटेड किंगडम के परधानमंत्री बाड़ें। स्टार्मर एकरा पहिले 2020 से 2024 ले बिपक्ष के नेता रहले। ऊ लेबर पार्टी के नेता हवें आ 2015 से ब्रिटिश संसद में मेंबर ऑफ़ पार्लियामेंट (एमपी) रहल बाड़ें।

जुलाई 2024 में स्टारमर 2024 के आम चुनाव में लेबर पार्टी के भारी जीत हासिल कइलें आ चौदह साल के कंजरवेटिव सरकार के अंत भइल आ लेबर हाउस ऑफ कॉमन्स के सभसे बड़ पार्टी बन गइल। ऊ ऋषि सुनक के बाद 5 जुलाई 2024 के प्रधानमंत्री बनलें, 2010 में गॉर्डन ब्राउन के बाद लेबर पार्टी के पहिला प्रधानमंत्री बनलें आ 2005 के आम चुनाव में टोनी ब्लेयर के बाद आम चुनाव जीते वाला पहिला।

## संदर्भ
10 डाउनिंग स्ट्रीट

**10 डाउनिंग स्ट्रीट** (10 Downing Street; टेन डाउनिंग स्ट्रीट) यूनाइटेड किंगडम के प्रधानमंत्री के ऑफिशियल आवास आ ऑफिस हवे।

एकरा के **नंबर 10** के नाँव से जानल जाला, ई लंदन के वेस्टमिन्स्टर में डाउनिंग स्ट्रीट पर वाइटहाल से कुछे दूरी पर पड़े ला। ई लगभग 300 बरिस पुरान हवे आ संरक्षण के लिस्ट में ग्रेड वन श्रेणी में लिस्ट कइल गइल बाटे। एह भवन में लगभग 100 कमरा बाड़ें।

## संदर्भ
अर्थ ओवरशूट डे

220px|thumb|दिवस क लोगो
**अर्थ ओवरशूट डे** (), जेकरा के **इकोलोजिकल डेट डे** भी कहल जाला, गणना क के निकालल कलेंडर तारीख ह जहिया पूरा मनुष्यता क संसाधन उपभोग ओह संसाधन सभ के धरती द्वारा साल भर में दोबारा पैदा करे के कैपसिटी के पार क जाला।

## बाहरी कड़ी
* ऑफिशियल वेबसाइट

श्रेणी:दिवस
श्रेणी:पर्यावरण जागरुकता संबंधी दिवस
गोदाम

thumb|300x300px|एगो गोदाम
**गोदाम** एगो भवन होला जेहमे समान चाहे माल धइल जाला।
गूगल ऐडसेंस

**गूगल ऐडसेंस** गूगल कंपनी द्वारा चलावल जाये वाला एगो प्रोग्राम ह जेह में वेबसाइट पब्लिश करे वाला बिबिध किसिम के टेक्स्ट, फोटो भा बीडियो आधारित बिज्ञापन (परचार सामग्री) के अपना साइट प देखा सके ला आ एह परचार से धन कमा सके ला।

## संदर्भ

श्रेणी:गूगल
पतरी

**पतरी** भा **हुन्डी** एगो लेन-देन के कागज हवे जे बेचे वला कीनेवला के देवेला, जेपे कीनल माल सभ आ ओकनी के भाव लिखल रहेला।
लेन-देन

लेन-देन (जेकरा इहो सभ कहल जाल: महाजनी, कारबार, बेआपार, बेओपार, बनिज) समान चाहे सेवा के पइसा चाहे दोसर समान से अदला-बदली के कहल जाला।
श्रेणी:समाज
श्रेणी:ब्यापार
श्रेणी:वेबआर्काइव टेम्पलेट वेबैक कड़ी
वर्सेटी रेगुलर

thumb|वर्सेटी रेगुलर
**वर्सेटी रेगुलर** (अंग्रेजी:Vercetti Regular), एगो सैंस सेरिफ फॉन्ट हवे जे फिलिपोस फ्रैगकोजियनिस आ रिचर्ड मैंडोना द्वारा 2022 में डिजाइन कइल गइल।

एकरा के 2022 में लाइसेंस लाइसेंस एमिकल के तहत जारी कइल गइल जेह में प्रयोगकर्ता लोग के फॉन्ट फाइल सभ के दोस्त आ साथी लोग के साझा करे के इजाजत बा।

## संदर्भ

## बाहरी कड़ी

* वेबसाइट
* Licence Amicale
* Fonts In Use (Vercetti)
* 

श्रेणी:टाइपफेस
दि डिस्कवरी ऑफ़ इंडिया

***दि डिस्कवरी ऑफ़ इंडिया*** भारतीय आजादी के लड़ाई के स्वतंत्रता सेनानी जवाहरलाल नेहरू (जे बाद में भारत के पहिला प्रधानमंत्री बनलें) के लिखल एगो किताब हवे। ई किताब 1942–1945 के बीच में जब नेहरू के अहमदनगर किला में कैद कइल गइल रहे ओही दौरान लिखल गइल। किताब 1944 में लिखल गइल रहल बाकी 1946 में जा के छप पवलस। किताब के 'क्लासिक' के दर्जा हासिल हवे।

श्रेणी:किताब
वोटर आइडी कार्ड

**वोटर आइडी कार्ड** भारत में होखे वाला चुनाव सभ में वोट डाले खातिर इस्तेमाल होखे वाला एगो आइडी कार्ड हवे जे भारतीय चुनाव आयोग द्वारा जारी कइल जाला। एकरे अलावा ई अउरियो कई किसिम के काम खाती आइडी के रूप में मान्य होला।

श्रेणी:भारत
गोबिंदभोग

**गोबिंदोभोग** चाउर भारत के पश्चिम बंगाल में उगावल जाय वाला एगो प्रसिद्ध चाउर के किस्म ह। ई चावल छोट आ मोटा दाना वाला होला, आ एकर खासियत एकर मीठास भरल सुगंध आ मुलायम बनावट बा। गोबिंदोभोग चावल के इस्तेमाल प्रमुख रूप से बंगाली पूजा-पाठ आ विशेष पकवान, जइसे कि खिचड़ी आ मिठाई सभ में होला। एकर खेती मुख्य रूप से पश्चिम बंगाल के बर्धमान आ नदिया जिला में होला। ई चावल जल्दी पक जाला आ एकर स्वाद आ सुगंध एकर पहचानी ह।

श्रेणी:चाउर के किसिम
रंगोली

[thumb|दिपावाली के मोका प एगो रंगोली, [गोवा|गोवा, भारत]]
**रंगोली** () एगो कला रूप हवे जे भारतीय उपमहादीप के खास चीज हवे, एह में फर्श या टेबलटॉप पर रंग-बिरंग क पैटर्न बनावल जाला आ ई डिजाइन बनावे खातिर पाउडर वाला चूना पत्थर, लाल ऑकर, सूखा चावल के आटा, रंगीन रेत, क्वार्ट्ज पाउडर, फूल के पंखुड़ आउर रंगीन चट्टान सभ के इस्तेमाल कइल जाला। ई कई हिंदू परिवारन में रोजे-रोज बनावल जाला, हालांकि एकरा बनावे के बिसेस मोका ज्यादातर त्यौहार आउर अन्य महत्वपूर्ण उत्सव के दिने बनावल जाला काहें से की बिधिवत रंगोली बनावे में टाइम लागे ला। रंगोली आमतौर पर भारतीय उपमहादीप में दिवाली भा तिहार, ओणम, पोंगल, आ अउरी दुसर हिंदू त्योहार के दौरान बनावल जाला, जबकि सबसे जादे अक्सर दिवाली के दौरान बनावल जाला। डिजाइन एगो पीढ़ी से दूसर पीढ़ी ले ट्रांसफर होला, आ कला रूप अउर परंपरा दुनु के जियतार रखल जाला।

रंगोली के राज्य आ संस्कृति के आधार पर अलग-अलग नाम बाड़ें।  एगो हिंदू परिवार के रोजमर्रा के जीवन में रंगोली के महत्वपूर्ण भूमिका बाटे खासकर ऐतिहासिक रूप से जब घरन के फर्श के पक्का भा टाइल वाला ना होखे। आमतौर पर ई मेन दरवाजा के सोझा बाहर, जगह के सफाई के बाद सबेरे बनावल जाला। रंगोली एगो घर के सुख, सकारात्मकता आ जीवंतता के प्रतिनिधित्व करेला, आ धन आ सौभाग्य के देवी लक्ष्मी के स्वागत करे के मकसद से बनावल जाला। मानल जाला कि एगो हिंदू घर आ दुआर साफ-सुथरा ना होखे, ना रंगोली बनावल होखे ओह घर में दलिद्दर बसे ला।

## इहो देखल जाय
* चउकपूरन भा चउका पूरल
* कोहबर
* अल्पना

## संदर्भ

श्रेणी:भारतीय कला
श्रेणी:हिंदू पूजापाठ में इस्तेमाल होखे वाला चीज
श्रेणी:लोक कला
चउकपूरन

**चउकपूरन** चाहे **चउका पूरल** भारतीय लोक कला के एगो रूप हवे जेह में धार्मिक-सांस्कृतिक मोका-महाले फर्श पर चित्र बनावल जाला। पूर्वांचल आ भोजपुरी इलाका में चाउर पीस के *अइपन* बनावल जाला आ ओही से चउक पूरल जाला। एकरे अलावा कुछ हेर-फेर के साथ ई परंपरा मय उत्तरी भारत में देखे के मिले ला; पंजाब में माटी से लीप के देवाल पर चित्रकारी के चौक पूरना कहल जाला। भारत के अउरी हिस्सन में बनावल जाये वाली रंगोली आ बंगाल में बनावल जाये वाली अल्पना एही नियन चित्रकारी हवें।

## फुटनोट

## संदर्भ

* 

श्रेणी:भारतीय कला
श्रेणी:लोक कला
श्रेणी:भोजपुरी संस्कृति
थावें मंदिर

**थावें मंदिर** भारतीय राज्य बिहार के गोपालगंज जिला में थावें में एगो हिंदू मंदिर बा। एहिजा देवी माँ थावेंवाली के अस्थान ह जे शक्ति भा दुर्गा के रूप मानल जाली। दूर-दूर से लोग एहिजा देवी के पूजा करे आ चढ़ावा चढ़ावे आवे ला। चइत के महीना के नवरातर में एहिजा मेला लागे ला। 

श्रेणी:गोपालगंज जिला
श्रेणी:बिहार के पर्यटक आकर्षण
माइक्रोसॉफ्ट विंडोज़

**माइक्रोसॉफ्ट विंडोज** () एगो प्रोपराइटरी ग्राफिकल ऑपरेटिंग सिस्टम सभ के प्रोडक्ट लाइन हवे जे माइक्रोसॉफ्ट कंपनी द्वारा डेवेलप कइल गइल ह आ इहे कंपनी एकर मार्केटिंगवो करे ले।
एकर सभसे हाल के प्रोडक्ट, 2024 ले, विंडोज़ 11 बाटे जे आम कंज्यूमर लोगन खातिर जारी कइल गइल बाटे; एकरा अलावे वर्कस्टेशन खाती विंडोज़ सर्वर आ विंडोज़ आइओटी (एम्बेडेड सिस्टम खातिर) बाड़ें।

एकर पुरान आ बेकार हो चुकल फेमिली सभ में विंडोज़ 9एक्स, विंडोज़ मोबाइल, विंडोज़ फोन, आ विंडोज़ एम्बेडेड बाड़ें।

विंडोज़ के पहिला वर्शन 20 नवंबर 1985 के रिलीज कइल गइल रहल जे एमएस-डॉस खातिर शेल के रूप में रहल, काहें से कि एह दौर में ग्राफिकल यूज़र इंटरफेस में लोगन के इन्ट्रेस्ट बढ़ रहल रहे।

श्रेणी:सॉफ्टवेयर
थावें

**थावें** चाहे **थावे** कहल जाला भारत के बिहार राज्य के गोपालगंज जिला में एगो माझिल आकार के गाँव बाटे। इ गाँव आसपास के इलाका के हिंदू बिस्वासियन खातिर एगो लोकप्रिय तीर्थस्थल बाटे काहे कि इ में एगो उल्लेखनीय देवी मंदिर थावे मंदिर बाटे। ई जगह जिला मुख्यालय गोपालगंज से लगभग 6 किलोमीटर दक्खिन-पश्चिम में स्थित बाटे।

## जनसांख्यिकी
2011 तक, गाँव के कुल जनसंख्या 643 बाटे।

## परिवहन

### रेल्वे
थावे में एगो रेलवे स्टेशन, थावे जंक्शन बा, जे उत्तर पूर्वी रेलवे के अंतर्गत आवेलाl। ई जंक्शन गोरखपुर से लगभग 71 किमी दूर बाटे। &nbsp;ई गोरखपुर - कप्तानगंज - पड़रौना- सिवान लाइन पर पड़े ला।

### सड़क
थावें जिला मुख्यालय गोपालगंज से लगभग 6 किलोमीटर दक्षिण-पश्चिम में नेशनल हाइवे 531 के साथे स्थित बा जे ई जगह के गोपालगञ्ज आ छपरा दुनु से जोड़ल बा आ पड़रौना से 70 किलोमीटर दूर बा।

## इहो देखल जाय

* थावें मंदिर
* गोपालगंज जिला, भारत

## संदर्भ

श्रेणी:गोपालगंज जिला
एल ओजो

**एल ओजो** (अंगरेजीः El Ojo, भोजपुरी: आँखि) एगो गोल घुमरी काटे वाला वाले पानी पर पँवरत टापू बा जे अर्जेंटीना के ब्यूनस आयर्स प्रांत में पराना डेल्टा में एगो तनिका बड़ गोला झील के भीतर स्थित बा।

## बिबरन
ई दीप अइसन उतिराइल आ पानी में पँवरे वाला दीप सभन में अपने नियर एकही बा काहें से कि एकर आकार लगभग पूरा तरीका से गोलाई लिहले (सर्किल के आकार के) हवे। ई द्वीप लगातार नीचे नदी के बहाव के चलते घुमरी काटत रहे ला एही कारन बाहरी किनारा रगरा के एकदम परफेक्ट गोलाई में कट गइल बा। द्वीप के डायमीटर लगभग  मीटर (387 फीट) बाटे, हालांकि कटान के चलते ई समय के साथे छोट होखत जाई। ई बात अबहिन ले जानल नइखे जा सकल कि ई दीप कइसे चाहे कब बनल, पहिला बेर रिकार्ड भइल गूगल अर्थ इमेज 2003 के बाड़ी स। एह द्वीप के नाँव, ऊपर से देखले पर, आँख से एकर समानता के कारण दिहल गइल रहेः मनो कि इ द्वीप आपन आसपास के गोल झील के भीतर घूमत आँख के पुतरी नियन होखे। ई दीप के तुलना मेन के वेस्टब्रुक के पास प्रेसमपस्कॉट नदी में देखे के मिलल समान रूप से आकार के आ घूम रहल फ्लोटिंग आइस डिस्क से कइल जाला।

एल ओजो के खोज अर्जेंटीना के फिलिम प्रोड्यूसर सर्जियो न्यूस्पिलर कइलें। रिसर्च से पता चलल कि द्वीप कम से कम 2003 से अस्तित्व में बाटे। 2016 में, न्यूसपिलर आ हाइड्रोलिक इंजीनियर रिकार्डो पेट्रोनी स्कूबा डाइविंग, ड्रोन डेटा संग्रह, आ मिट्टी अउरी पौधा विश्लेषण करे के उम्मीद में द्वीप के ऊपर रिसर्च करे खातिर एगो अभियान बदे क्राउड फंडिंग शुरू कइलें; हालांकि, उनकर धन जुटावे के प्रयास विफल रहल, उ पचास हज़ार अमेरिकी डॉलर के लक्ष्य में से बस 9,898 अमेरिकी डॉलर के इंतजाम क पवलें। 10 अक्टूबर 2016 के, किकस्टार्टर अंततः धन जुटावे के अभियान के असफल घोषित कइ दिहलन।

## संदर्भ

श्रेणी:अर्जेंटाइना
श्रेणी:भूगोलीय अजूबा
हिंदू धर्मसुधार आंदोलन

**हिंदू धर्मसुधार आंदोलन** भारत में हिंदू धर्म माने वाला लोगन के बीचा में अपना धरम के मान्यता, बिस्वास आ सामाजिक पहलू सभ पर समालोचना के नजरिया से देखे आ समाज आ धार्मिक रीति-रेवाज सभ में ओह जमाना में मौजूद कुरीत सभ के खिलाफ आंदोलन रहल। ई आंदोलन 19वीं आ 20वीं सदी में चलल आ कुछ नजरिया से अभिन ले चल रहल बाटे। एकर अगुवा बंगाल रिनासाँ (बंगाल पुनर्जागरण) के नेता लोगन के, खास क के राजा राममोहन राय के मानल जाला। बाद में एह में अउरी कई लोग योगदान कइल; जइसे की दयानंद सरस्वती के चलावल आर्य समाज आंदोलन। 

ओह दौर में, जब पच्छिमी बिचार, बिद्या आ सामाजिक बेवस्था से हिंदू समाज के साम्हना भइल, ऊँच जाति के लोगन के आपन समाज के कई पहलू पर दोबारा समालोचना के जरूरत आ सुधार के जरूरत महसूस भइल जेकर परिणाम ई धर्म-सुधार आंदोलन रहल।

## संदर्भ

श्रेणी:हिंदू धर्म
विक्टोरिया स्टार्मर

**विक्टोरिया, लेडी स्टार्मर** (पहिले अलेक्जेंडर; जनम 1973 भा 1974) एगो ब्रिटिश वकील आ यूनाइटेड किंगडम के परधानमंत्री सर केर स्टार्मर के पत्नी बाड़ी। जुलाई 2024 तक ले, ऊ नेशनल हेल्थ सर्विस (स्वास्थ सेवा) में हेल्थ वर्कर के रूप में काम क रहल बाड़ी।

श्रेणी:जियत लोग
लिली

230px|thumb|alt=सफेद फूल के जोड़ा|''लिल्लियम कैंडीडम'' के फूल
**लिली** (; बैज्ञा. *lillium* उच्चा. — *लिल्लियम*) बनस्पति सभ के एगो जाति हवे। एह जाति के पौधा सभ अपना सुघर फूल सभ खातिर जानल जालें आ बागबानी में इस्तमाल होखे लें। एह जाति में अबतक ले 119 ठे प्रजाति सभ गिनल जा चुकल बाड़ी। बनस्पति बिज्ञान के सटीक परिभाषा/बर्गीकरण के अलावा आम बोलचाल आ चलन में बहुत सारा अइसनो फूल वाला पौधा बाड़ें जिनहन के लिली कहि दिहल जाला — उदाहरन खातिर — कुमुदिनी (*[[निम्फेसिये]]*) सभ के अंग्रेजी में आम नाँव *वाटरलिली* ह।
अजूबा

230px|thumb|alt=अजूबा के पौधा|अजूबा के एगो पौधा
**अजूबा** चाहे **पथरचट्ट** भा **पथरचट्टा**, *कालान्चोए पिनाटा* एगो गूदेदार पौधा (succulent) हवे जे मैडागास्कर के मूल पौधा हवे आ अब गरम इलाका सभ में बहुधा घरेलू पौधा के रूप में लगावल मिल जाला। ई *ब्रायोफाइलम* पौधा सभ में आवे ला जिनहन के पतई के किनारे से नया छोट-छोट पौधा जाम सके लें आ बाद में पुरहर पौधा बन जालें। एही कारन एकर नाँव अजूबा पडल हवे।

ई पौधा एक मीटर तक ले के ऊँच हो सके ला। गूदेदार होला, पेरिनियल पौधा हवे जेकर गूदेदार तना होला आ एह में साल के अधिकतर समय फूल फुलाइल मिल सके लें। एकर ब्यापक इलाका ले पहुँच एकरा बागबानी के कारन हवे।

श्रेणी:पौधा
ऑप्शन ट्रेडिंग

**ऑप्शन ट्रेडिंग**, शेयर बाजार में, **ऑप्शन** खरीदे-बेचे के तरीका आ प्रक्रिया ह। फाइनेंस में, ऑप्शन अइसन कांट्रेक्ट होला जे एकरा मालिक के कौनों *अंडरलाइंग एसेट* भा *इंस्ट्रूमेंट* के निश्चित गिनती के मात्रा (लॉट) के कौनों निश्चित दाम (जेकरा के स्ट्राइक प्राइस कहल जाला) पर एगो निर्धारित तारीख (एक्सपायरी डेट) पर, चाहे ओकरा पहिले, खरीदे आ बेचे के मोका उपलब्ध करावे ला, निर्भर करे ला की ऑप्शन कवना किसिम के बा।

## इहो देखल जाय
* कॉल ऑप्शन
* पुट ऑप्शन
* फ्यूचर ट्रेडिंग

श्रेणी:शेयर बजार
सॉफ्टवेयर लाइसेंस

**सॉफ्टवेयर लाइसेंस** एगो कानूनी साधन हवे जे सॉफ्टवेयर के इस्तेमाल भा पुनर्वितरण के नियंत्रित करे ला।
श्रेणी:आम कानून
बाब रामचंद्र

**बाबा रामचंद्र** (1864/1875–1950) एगो भारतीय मजदूर नेता रहलें जे भारत अवध इलाका के किसान लोगन के एकजुट कके 1920 अउर 1930 के दशक में जमींदार लोगन के शोषण के खिलाफ लड़ाई करे खातिर तैयार कइलें। ऊ फिजी के इतिहास में भी एगो प्रभावशाली व्यक्ति रहलें। फिजी में बारह साल तक गिरमिटिया मजदूर के रूप में बितावल समय अउर गिरमिट प्रथा खतम करे के प्रयास उनका के शोषित लोग के पक्ष लेवे खातिर प्रेरणा दिहलस। ऊ कमला कांत त्रिपाठी के इतिहास पर आधारित उपन्यास "बेदखल" के मुख्य पात्र में से एक हउअन।

श्रेणी:19वीं-सदी में जनम
श्रेणी:1950 में निधन
श्रेणी:उत्तर प्रदेश के लोग
आर्टिफिशियल इंटेलिजेंस

**आर्टिफिशियल इंटेलिजेंस** () चाहे संछेप में **एआइ** (AI), ब्यापक अरथ में देखल जाय, त मशीन, बिसेस रूप से कंप्यूटरद्वारा देखावल जाये वाली बुद्धिमानी माने की, **किरतिम अकिल** बाटे। आज्काल्ह लगभग हर फ़ील्ड में एआइ क इस्तमाल होखे लागल बा। कई सारा वेब सर्च इंजन, बिबिध किसिम के सॉफ्टवेयर आ अउरी कई क्षेत्र में एआइ क इस्तेमाल हो रहल बाटे। चैट जीपीटी जेनेरेटिव एआइ क उदाहरण बाटे। कलाकृति बनावे वाला एआइ के क्रिएटिव एआइ के नाँव से जानल जा रहल बा जे बिबिध किसिम के चित्र आ फोटो बनावे में सक्षम बा।

ई कंप्यूटर साइंस के रिसर्च के छेतरो हवे जे अइसन तरीका आ सॉफ्टवेयर सभ के बिकास आ पढ़ाई करेला जेकरा से मसीन सभ के आपन पर्यावरण के बोध करे मे, सक्षम बनावे में आ सीखले आ बुद्धी के इस्तेमाल से जईसन काम करे मे सक्षम बनावेला। एहसे परिभासित लछ हासिल करे के संभावना के अधिका कइल जा सकेला।  अइसन मसीन के एआई कहल जा सकेला।

एआई के हाई-प्रोफाइल एप्लीकेशन सभ में एडवांस वेब सर्च इंजन (जइसे कि, गूगल जोह ); सिफारिश सिस्टम ( यूट्यूब, अमेजन, आ नेटफ्लिक्स दवारा इस्तेमाल कइल जाला); वर्चुअल असिस्टेंट (जइसे कि, गूगल असिस्टेंट, सिरी, आ एलेक्सा); स्वायत्त वाहन (जइसे कि, वेमो); जनरेटिव आ क्रिएटिव टूल (जइसे कि, चैटजीपीटी आ एआई आर्ट ); आ रननीति खेल सभ मे अलौकिक खेल आ बिस्लेसन (जइसे कि सतरंज आ अइसने अउरी)। अइसे तऽ कईगो एआई एप्लीकेशन सभ के एआई के रूप मे ना मानल जाला: "बहुते नवका एआई सभ के आम एप्लीकेशन सभ में छाँटल गइल बा, हरदम बिना एआई कहल गइल काहें से कि एक बेर कवनो चीज के ढेर इस्तेमाल हो जाएला तऽ उ काफी आम हो जाला तब ओकरा पर अब एआई के लेबल ना लगावल जाला।"  

एआई रिसर्च के बिबिध उपछेतर सभ खास लक्ष्य आ बिसेस टूल सभ के इस्तेमाल के लगे केंद्रित होलें। एआई सोध के परंपरा अनुसार लछ मे तरक, ज्ञान प्रतिनिधित्व, योजना, सीखल, परकिरतिक भासा सनसाधन, धारना, आ रोबोटिक्स के समर्थन जुड़ल बा। आम अकिल— इंसान के छमता जेतना आ ओकरा बराबर कवनो काज करे कऽ पूरा करे खातिर --- ई छेतर के लमहर लछ हऽ। एह लछन तक चहुँपे खातिर एआई पऽ सोध करे आला लोग केतना तर के तकनीक के अनुकूलित आ एकोरा कइले बा, जवना में जोह आ गणितीय अनुकूलन, औपचारिक तर्क, किरतिम न्यूरल नेटवर्क, आ सांख्यिकी, संचालन अनुसंधान, आ अर्थशास्त्र पर आधारित तरीका जुड़ल बा। एआई अउरी छेतर मे भी जोगदान देवेला जइसे मनोबिज्ञान, भासाई, दर्शन, तंतरिका बिग्यान अउरी दोसर छेतर।

किरतिम अकिल के असथापना 1956 में एगो अकादमिक बिसय के रूप में भइल, आ ई क्षेत्र आपन सगरी इतिहास मे आसावाद के कई गो घुमरिया से गुजरल, एकरे बाद निरासा आ फंडिंग के नुकसान के दउर आइल, जेकरा के एआई विंटर के नाँव से जानल जाला। 2012 के बाद फंडिंग आ बेयाज मे बहुते बढ़वती भइल जब गहिरा सीखल पहिले के एआई तकनीक सभ से नीक परदरसन कइलस। ई बढ़वती 2017 के बाद ट्रांसफार्मर आर्किटेक्चर के साथ अउरी तेजी से बढ़ल  आ 2020 के दसक के सुरुआत ले एआई में बहुते अरब डॉलर के निबेस भइलस आ एह छेतर मे तेजी से चलत परगति भइल जेकरा के एआई बूम के नाँव से जानल जाला।

## संदर्भ


श्रेणी:कंप्यूटर बिज्ञान
भूटानी साहित्य

**भूटानी साहित्य** भूटान में बोलल जाए वाला विभिन्न भाषा जइसे कि जोंगखा, नेपाली आ अउरी भाषा में लिखल साहित्य हl आधुनिक भूटानी साहित्य के शुरुआत 1950 के दशक में भइल। पहिले भूटान के साहित्य धार्मिक शिक्षा पर केंद्रित रहे। आधुनिक भूटानी साहित्य लोककथा पर अधिका केंद्रित बा।

श्रेणी:भूटान
इंटरनेट एक्सप्लोरर

**इंटरनेट एक्स्प्लोरर** विंडोज बनावे वाली कंपनी माइक्रोसॉफ्ट के ग्राफिकल वेब ब्राउज़र रहे जे अब रिटायर हो चुकल बा आ बहुते कम सिस्टम सब पर चले ला। ई ब्राउज़र पहिली बेर 1995 में लांच भइल रहे।
बा, बा, ब्लैक शीप

***बा, बा, ब्लैक शीप*** () एगो अंग्रेजी बालगीत (नर्सरी राइम) हवे, जेकर सभसे पुरान छपल संस्करण करीबन 1744 के आसपास के मिले ला। एकर शब्द पछिला अढ़ाई सौ सालन में बहुते मामूली बदलाव देखले बाड़ें। ई एगो फ्रेंच मेलोडी *आह! वोअस दिरा-ए, मामा* Ah! vous dirai-je, maman) के एगो रूप के नियन गावल जाला।

## आधुनिक वर्शन
ऑक्सफोर्ड डिक्शनरी ऑफ़ नर्सरी राइम्स में एह गीत के आधुनिक वर्शन नीचे दिहल गइल तरीका से बाटे:

ई गीत एकही अंतरा (स्टैंजा) क हवे आ ट्रोकाइक मीटर में हवे। ई मीटर (छंद) नर्सरी राइम सभ में बहुधा देखे के मिले ला आ छोट लड़िकन खाती गावे में आसान होला। द राउड फोक सॉंग इंडेक्स एह गीत के 4439 के रूप में क्लासीफाई करे ला; एकर बहुत सारा वैरिएंट पूरा ग्रेट ब्रिटेन आ अमेरिका से एकट्ठा कइल गइल बाड़ें।

## मेलोडी
ई बालगीत (नर्सरी राइम) अठारहवीं सदी के फ्रेंच मेलोडी आह! वोअस दिरा-ए, मामन के वैरिएंट के रूप में गावल जाले, इहे मेलोडी परसिद्ध दूसर बालगीत ट्विंकल, ट्विंकल लिटिल स्टार, लिटिल पॉली फ्लाइंडर्स, आ दि एबीसी सॉंग में हवे। एह गीत के बोल आ मेलोडी दुनों पहिली बेर ए.एच. रोजविग द्वारा (इलस्ट्रेटेड नेशनल) नर्सरी सॉंग्स एंड गेम्स, में छपल जे 1879 में फिलाडेल्फिया से छपल रहल।
हरमन वोक

**हरमन वोक** (27 मई 1915 — 17 मई 2019) एगो अमेरिकी लेखक रहलन। उनुकर पनरह गो उपन्यास छ्पलें, जिनहन में से अधिकतर इतिहासी फिक्शन रहलें, जइसे कि *दि केन म्यूटिनी* (1951), जेकरा खातिर उनुके पुलित्ज़र प्राइज़ मिलल।

उनुकर अउरी नामबर उपन्यास *[[दि विंड्स ऑफ़ वॉर]]* आ *[[वॉर एंड रिमेम्ब्रेंस]]* (दुसरा बिश्व जुद्ध के बारे में इतिहासी उपन्यास) रहलें। गैर-फिक्शन किताब *दिस इस माय गॉड* यहूदी धर्म के आधुनिक ऑर्थोडॉक्स नजरिया से ब्याख्या रहल जे यहूदी आ गैर-यहूदी दुनों पाठक लोगन खातिर रहल। उनुके किताब सभ दुनियाँ के 27 भाषा सभ में अनुबादित भइलीं।

लाइब्रेरी ऑफ़ कॉंग्रेस में 1995 में भइल सम्मलेन में दुनियाँ भर के उपन्यासकार, इतिहासकार, पब्लिशर आ साहित्यिक समालोचक लोगन के जुटान भइल, हरमन वोक के 80वाँ जनमदिन मनावे खातिर आ एह जुटान में उनुके अमेरिकन टॉलस्टॉय के दर्जा दिहल गइल। वोक 103 बारिस जियलें।

श्रेणी:अमेरिकी उपन्यासकार
श्रेणी:1915 में जनम
श्रेणी:2019 में निधन
अरविन्द ओत्ता

डॉ. अरविन्द ओत्ता एगो भारतीय मनोवैज्ञानिक, लेखक, मनोबिज्ञान के शिक्षक आ साइकोलॉग्स पत्रिका के संपादक बानी।  मानसिक स्वास्थ्य बेमारी से पीड़ित लोगन के अधिकार खातिर ऊ काम करेलें आ भारत में ओह लोगन के हालत सुधारे के दिशा में लागल बानी। 

## करियर
जामिया मिलिया इस्लामिया स मनोबिज्ञान में स्नातक आ अंबेडकर विश्वविद्यालय स स्नातकोत्तर अउरी पीएचडी करे के बाद, उ मानसिक स्वास्थ्य पेशेवर के रूप में काम शुरू कइले रहन। डॉ. ओत्ता साइकोलॉग्स पत्रिका में मुख्य संपादक आ दिल्ली विश्वविद्यालय में मनोविज्ञान से संबंधित पाठ्यक्रम विकसित कइले रहन। 'उत्साह' नाम के राष्ट्रीय मानसिक स्वास्थ्य सक्रियता हुनकर प्रमुख काम में से एक बा। डॉ. ओत्ता तरह-तरह के आयोजनन के माध्यम से लोगन के मानसिक स्वास्थ्य के बारे में जागरूक करत बाड़े आ मानसिक स्वास्थ्य से प्रभावित लोगन के मानवाधिकार खातिर काम करत बाड़े। उनका विश्वास बा कि भारत में मानसिक स्वास्थ्य के स्थिति में सुधार करे खातिर व्यापक स्तर पर जागरूकता जरूरी बा। उ इंटरनेट गेमिंग आ सोशल मीडिया के लत के बच्चा आ किशोर पर पड़ रहल नकारात्मक असर पर भी काम कर रहल बाड़े अउर जागरूकता अभियान में ई मुद्दा के जोर-शोर से उठावत बाड़े।

## प्रकाशन के बा
अरविंद ओट्टा भारत के एकमात्र मानसिक स्वास्थ्य पत्रिका साइकोलॉग्स के मुख्य संपादक हवें। इनके कई गो किताब भी छप चुकल बाड़ी सऽ।

### किताबन के बारे में बतावल गइल बा

* बायोसाइकोलॉजी(अंग्रेजी): आईएसबीएन: 9789391724474 बा
* बचपन में अवसाद(अंग्रेजी): आईएसबीएन: 9789391724368
* मनोविज्ञान प्रवेश परीक्षा(अंग्रेजी): आईएसबीएन: 9789391724948
* सोशल मीडिया के लत(अंग्रेजी): आईएसबीएन: 9789391724542
* मानव स्मृति अउर समस्या के समाधान(अंग्रेजी): ISBN: 9789391724313
* मानव विकास(अंग्रेजी): आईएसबीएन: 9789391724337 बा

## संदर्भ दिहल गइल बा